நான் பபூன் குரங்குகள், கல் பல்லி குட்டிகள், நோபேரா-போ,
தூதுவர், செல்கி, நம் சூப்பர்வில்லன் கொள்ளுத்தாத்தாவுக்கு எதிராக நின்றிருக்கிறேன்.
ஆனால் இன்னமும் மின்சார கருவிகளை பயன்படுத்த எனக்கு அனுமதி இல்லையா?
எனக்கு தகுந்த காரணம் சொல்லுங்கள்.
உன் பாதுகாப்பின் மீது கொஞ்சம் கட்டுப்பாடு இருப்பது போல நினைக்க உதவுகிறது.
இல்லையென்று சொல், பேண்.
எனக்கு உன் கவலை புரிகிறது, பேண்டோரா.
பல வருட துணிச்சலான அனுபவத்திற்குப் பிறகும்,
ஒரு கத்தியைக் கூட வீச எனக்கு அனுமதியில்லை.
கைகால்கள், தசைகள், ஓரளவிற்கு சரியாக குறிவைப்பது ஆகியவை குறைவாக பயன்படுத்தப்படும்
ஒரு பொழுதுபோக்கை தேர்வுசெய்யும்படி
உன்னிடம் பரிந்துரைத்தேன்.
அது ஆபத்தானதாக இருக்கும்.
ரஸ். உன்னிடம் ப்ளாஷ்லைட் இருக்கிறதா?
மிகவும் இருட்டாக இருக்கிறது. பெட்டகத்தைப் பார்க்க முடியவில்லை.
இதைப் பாருங்கள்.
உனக்கு என்ன கிடைத்தது? சுவாரஸ்யமான ஒன்றா?
சுவர்கள் முழுக்க முள் கொடி படர்ந்திருக்கிறது.
சிவப்பு முட்கள் என்ன ஆனது?
நான் அவற்றைப் பார்க்கிறேன். கூடவே நான்...
பொறுங்கள், என்ன அது?
ஆஸ்டெக் நெக்லஸ்
ஹலோ?
பாருங்கள், அங்கே யாருமில்லை. யாரும் உயிரோடு இல்லை.
அதனால்தான் பயப்படுகிறேன்.
நீ இதைத்தான் பார்த்தாயா, ரஸ்?
ஆம். யார் அது?
அது அப்பல்லோ. அலெக்ஸின் அப்பா. உங்கள் தாத்தா.
இவர் தனியாக இல்லை. பாருங்கள்.
அது அப்பல்லோவின் இரட்டை சகோதரர், ஆர்டிமிஸ். மற்றவர்கள் யாரென்று தெரியவில்லை.
அது அலெக்ஸின் தாத்தா செர்க்ஸிஸ்.
ஃப்ரேயா, கோர்னீலியஸின் மகள், பாவப்பட்ட பெண்.
அதோடு இவருக்கு அறிமுகமே தேவையில்லை.
பெட்டகம்.
கோர்னீலியஸின் நினைவிலிருந்தபோதே அந்த சேர்க்கையை நினைவில் வைத்துக்கொள்ள வேண்டும் என தோன்றியது.
இதுதான் கடைசி கலைப்பொருளா? பௌலிங் பந்தா?
அந்த வடிவமைப்பைப் பாருங்கள்.
மணற்கடிகாரம்தான் விடுபட்ட துண்டு.
ஆம். நாம் நிறைவு செய்துவிட்டோம். நம் பயணத்தின் முடிவு நெருங்கிவிட்டது.
ஓ, இல்லை. லின்டா, நில்!
லின்டா! நில்!
ஓ, இல்லை. லின்டா.
எனவே, கோர்னீலியஸுக்கு இறுதியாக பெட்டி கிடைத்துவிட்டது,
ஆனால் அவர் மணற்கடிகாரத்தைத் தொட்டதும், லின்டா போல சிலையாக மாறிவிட்டார்.
ஆனால் அலெக்ஸ் மணற்கடிகாரத்தைத் தொடவில்லை, இருந்தாலும் அவர் சிலையாக மாறிவிட்டார்.
என்னுடைய தர்க்க ரீதியான புரிதல் என்னவென்றால், கலைப்பொருளை ஒருவர் தொட்டால்,
சாபம் பெறுகிறார், ஆனால் அதைத் திருடும்போது, அவரது குடும்பத்திற்கே சாபம் கிடைக்கிறது.
அதனால்தான் முள் கொடி இந்த கலைப்பொருள்களிடம் நம்மை கூட்டி வந்திருக்கிறது.
கோர்னீலியஸ் பெற்ற சாபத்தை போக்க.
முள் கொடி பெட்டியிடம் கூட்டி வந்திருக்கிறது, ஆனால் அதைத் தொடக் கூடாதா? புரியவில்லை.
நாம் எதையோ தவறவிட்டிருக்க வேண்டும்.
கண்டுபிடித்துவிட்டேன். சித்திர எழுத்துகள்.
இவற்றை மொழிபெயர்க்க வேண்டும்.
"மாபெரும் சக்தியைத் திறக்க இரண்டு துண்டுகளை ஒன்றாகச் சேருங்கள்.
மூன்றாவது துண்டு ஒரு வலிமையான கவசம்."
மூன்றாவது துண்டா?
இதை எங்கே பார்த்ததாகச் சொன்னாய்?
நான் அலெக்ஸின் புத்தகத்திற்காக சில ஆராய்ச்சிகளில் உதவுகிறேன்.
அப்படியா.
ஸ்கை, என் அலுவலகத்திற்கு வந்து உரையாட நேரம் இருக்கிறதா?
கண்டிப்பாக. முன்னால் செல்லுங்கள்.
"மூன்றாவது துண்டா"? யாராவது மூன்றாவது துண்டைப் பார்த்தீர்களா?
ஒருவேளை கோர்னீலியஸ் அதை மறைத்து வைத்திருக்கலாம். "எல்லா புதையலையும் ஒரே இடத்தில்
மறைத்துவைக்கக் கூடாது" என்பதுதான் ஒரு கடற்கொள்ளையனாக நீ கற்க வேண்டிய முதல் பாடம்.
கோர்னீலியஸுக்கு எதையும் மறைத்துவைக்கும் அளவுக்கு நேரம் இருந்திருக்காது.
அவர் மணற்கடிகாரத்தைத் தொட்டவுடன் சிலையாக மாறிவிட்டார் போல.
ஒருவேளை அது ரஸ்ஸை ஆட்டிப்படைத்த அந்த புதிர் பெட்டி போல இருக்கலாம்.
என்னை ஆட்டிப்படைக்கவில்லை.
உனக்கு புதிர் பெட்டி பிடித்திருக்கிறது.
நீ புதிர் பெட்டியுடனேயே இருந்துவிடுகிறாயா...
ஓ, இல்லை! நான் சிலையாக மாறுகிறேனா?
-மாறாக, முடிவு நமக்குச் சாதகமாக இருக்கிறது. -ஹேய்.
உன்னை நினைத்து கவலைப்பட்டேன், ஸ்கை.
சில மாதங்களுக்கு முன்பு, நீ இங்கே வேலையை ஏற்க தயாராக இருந்தது போல தெரிந்தது,
இப்போது நீ அலெக்ஸின் புத்தகத்திற்காக வேலை செய்கிறாயா?
ஓ, ஜார்ஜியா, உங்களை திரும்ப அழைக்காததற்கு மிகவும் வருந்துகிறேன்.
உனக்காக அருங்காட்சியகத்தில் பெரிய திட்டங்களை வைத்திருக்கிறேன்.
இனி உனக்கு விருப்பமில்லை என்றால், என்னிடம் சொல்லிவிடு.
எனக்கு கண்டிப்பாக விருப்பம் இருக்கிறது.
நான் பிள்ளைகளுடன் மிகவும் பிஸியாக இருக்கிறேன், அலெக்ஸுக்கு நேரம் குறைவாகவே இருக்கிறது,
எனவே, நாங்கள் எல்லோரும் உதவுகிறோம். ஆனால் கிட்டத்தட்ட முடித்துவிட்டோம்.
சரி, செல்லம். இதற்கிடையில், என்னிடம் எதைப் பற்றியாவது
பேச வேண்டுமென்றால், எனக்குத் தெரியப்படுத்து.
நன்றி. எல்லாம் சரியாகிவிடும்.
விரைவில் அழைக்கிறேன்.
பூ வடிவ நெக்லஸைக் கண்டுபிடிக்க முடியவில்லை, இது மறைத்துவைக்கப்பட்டிருந்ததைக் கண்டுபிடித்தேன்.
கோர்னீலியஸின் நினைவில் இருந்த வரைபடம். இங்கிருந்துதான் பெட்டி வந்திருக்கிறது.
நாம் இன்னமும் அந்த நெக்லஸைக் கண்டுபிடிக்க வேண்டும்.
எல்லா இடங்களிலும் தேடிவிட்டோம். அது இங்கே இல்லை.
குறிப்பேடுகளிலும் அதைப் பற்றி எந்த குறிப்புகளும் இல்லை.
கொஞ்சம் பொறுங்கள். இப்போதுதான் ஒரு விஷயம் நினைவுக்கு வந்தது.
யாரும் நகராதீர்கள்.
பயங்கரமான திகில்கள் பயமுறுத்தும் வரலாறு
"பயமுறுத்தும் வரலாறு"? பேண்டோரா, இவை எங்கிருந்து கிடைத்தன?
என் எட்டு வயதிலிருந்து சந்தா கட்டுகிறேன். அப்பா பரவாயில்லை என்றார்.
நிச்சயமாக சொல்லியிருப்பார்.
இதோ இங்கிருக்கிறது. "யுகடான் காட்டின் ப்ரூஹா."
ப்ரூஹா என்றால் ஸ்பானிஷ் மொழியில் "சூனியக்காரி" என்று அர்த்தம்.
அது எல்லோருக்கும் தெரியும்.
-நான் படித்துக்காட்டுகிறேன். -தேவையில்லை. புகைப்படத்தைப் பார்.
பெட்டியில் இருந்த அச்சுதான் அது.
பெட்டி கடைசி கலைப்பொருளாக இருப்பதால், உங்கள் விடுமுறையை அனுபவியுங்கள்.
உண்மையில், ஒரு உதவி வேண்டும்.
எனக்குத் தெரியும்... ஆனால் உங்களால்...
நாங்கள் அதை நன்றாக கவனித்துக்கொள்கிறோம்.
சரி, பிள்ளைகளா. மார்ஜி காத்திருக்கிறார்.
ஸ்கை, உன்னிடம் ஒன்று கேட்க வேண்டும், நாம் கொண்டுபோகும் இந்த கலைப்பொருட்கள்
சட்டவிரோதமானவை இல்லைதானே?
நாம் நீண்ட காலமாக நண்பர்களாக இருக்கிறோம், எனவே உங்களிடம் உண்மையைச் சொல்கிறேன்.
இந்த கலைப்பொருட்கள்...
இதைச் சொல்ல வேறு வழியே இல்லை... இவை சபிக்கப்பட்டவை.
ஆனால் சட்டவிரோதமானவை இல்லைதானே? அப்பாடி! நிம்மதியாக இருக்கிறது.
சாபங்களை கையாள முடியும். அதிகாரிகளை? அது முற்றிலும் வேறு பிரச்சினை.
நிஜமாகவா? உங்களுக்கு பயமாக இல்லையா?
முதலில் இதை நம்ப எனக்கும் கடினமாகத்தான் இருந்தது, ஆனால் இது என் குடும்பம்.
என் நண்பர்கள் என்னிடம் ஒன்றைச் சொல்லும்போது, நான் அவர்களை நம்புவேன்.
மிகவும் எளிது.
புரிந்துகொண்டதற்கு நன்றி.
உங்களிடம் முன்பே உண்மையை சொல்லாததற்கு வருந்துகிறேன்.
புரிகிறது. நீ உன் குடும்பத்தைப் பாதுகாக்கிறாய்.
ஆனால், ஸ்கை, நீயும் என் குடும்பம்தான், நான் உன்னைப் பாதுகாக்க வேண்டும்.
என் அடுத்த ஓவியத்திற்கு, ரெனேசான்ஸ் ஓவிய பாணியை சோதிக்கப் போகிறேன்.
எனக்கும் மண்பாண்டங்கள் மீது ஆர்வம் இருந்தது.
பல புதிய பொழுதுபோக்குகளுக்கு உனக்கு நேரம் கிடைக்காமல் போகலாம், லேரி.
குடும்பத்திற்கு அவ்வப்போது நம் உதவி தேவைப்படலாம்.
ஸ்டான், நீ யதார்த்தத்தை ஏற்றுக்கொள்ள வேண்டும்.
அவர்கள் இந்த சாபத்தை உடைத்து, அலெக்ஸ் திரும்பி வந்தவுடன்,
யாரும் இங்கு வர விரும்ப மாட்டார்கள்.
நமக்கு பிடித்தாலும் பிடிக்காவிட்டாலும் ஓய்வு பெறுகிறோம்.
எனக்கு அது பிடிக்கவில்லை.
என் வாழ்க்கை ஒரு நோக்கம் கொண்டதாக இருக்க வேண்டும். நான் பயனுள்ளவனாக இல்லை என்றால், நான் யார்?
-நமக்கு தண்ணீர், உணவு இருக்கிறது... -மலையேற்ற வரைபடமும்.
உள்ளூர் வழிகாட்டிகள் இப்போதெல்லாம் இந்த வழியில் பயணிப்பதில்லை என்று கடைக்காரர் சொன்னார்,
ஏனென்றால் அவர்கள் காட்டில் உள்ள சூனியக்காரிக்கு பயப்படுகிறார்களாம்.
அப்படியென்றால், நாம்தான் நம் வழியை தேடிக்கொள்ள வேண்டும்.
அருமை.
உங்களுக்கு அந்த வாசனை வருகிறதா? அந்த பூக்கள். ப்ளூமேரியா?
நெக்லஸில் இருந்த பூ போல தெரிகிறது.
இன்னும் நிறைய இருக்கிறது.
நிச்சயமாக "ஹென்ஸல் அண்ட் க்ரேடெல்" போல ஒரு மிட்டாய் வீட்டில் இந்தப் பாதை முடிவடையப் போகிறது.
இரு குழந்தைகள் மாட்டிக்கொண்டு கிட்டத்தட்ட ஒரு சூனியக்காரியால் உண்ணப்படும் கதையைப் போலவா?
ஆம், ஆனால் மிட்டாய் இருக்கிறது.
முடிவைப் பற்றி பேசினால் அதுவே வந்துவிட்டது.
அம்மா, இப்போது என்ன செய்வது?
நான் உள்ளே போகிறேன்.
என் சிக்னலுக்காக இங்கே காத்திருங்கள், சரியா?
-இது மிகவும் அழகாக இருக்கிறது. -ஆஹா.
ஏதாவது மிட்டாய் தெரிகிறதா?
மிட்டாய் இருக்க வேண்டும் என்று தோன்றுகிறது.
அதைத் தொடாதே!
வாழ்த்துக்கள், பயணிகளே. நான் ஆன்யா.
நீங்கள்... எனக்கு உங்களை தெரியும்.
என் வரவேற்கும் முறை காரணமாக பலர் என்னைத் தெரியும் என்று
நினைக்கிறார்கள்.
நீங்கள் பசியுடன் இருக்க வேண்டும். வாருங்கள், சாப்பிடலாம்.
கோர்னீலியஸின் நினைவில் நாம் பார்த்த தொல்பொருள் ஆராய்ச்சியாளர் இவர்தான்.
-அவர் ஒரு சூனியக்காரியா? -அது அவரைப் போல தோன்றலாம்,
ஆனால் அது நூறு ஆண்டுகளுக்கு முன்பு நடந்தது.
எல்லாம் நலம்தானே?
என்னுடன் சிற்றுண்டி சாப்பிட விரும்பவில்லையா?
என் மகள் டாலியாவுக்குக்காக கூடுதலாகச் செய்தேன், ஆனால் அவள் வர தாமதமாகிறது.
நீங்களும் உங்கள் மகளும் நீண்ட காலமாக இங்கே வசிக்கிறீர்களா?
மெக்ஸிகோவில், ஆம்.
முதலில் நாடு முழுவதும் சுற்றி வந்தோம்,
ஆனால் பல ஆண்டுகளாக யுகடானில் இருக்கிறோம்.
ஆன்யா, உங்கள் நெக்லஸ் அழகாக இருக்கிறது. அது எங்கே கிடைத்தது?
அது ஒரு பெரிய கதை.
உங்கள் அதிர்ஷ்டம், அதைச் சொல்ல எனக்கு நிறைய நேரம் இருக்கிறது.
ஒரு காலத்தில், ஆஸ்டெக் கலைப்பொருட்கள் மீது வைராக்கியம் கொண்ட
தொல்லியல் மாணவியாக இருந்தேன்.
அப்போதெல்லாம் பண்டைய நாகரிகங்களைப் பற்றிய தகவல்களை பெறுவது கடினமாக இருந்தது.
எப்போது?
நீண்ட காலத்திற்கு முன்பு. குறுக்கிடாதே.
என் வகுப்பில் நான் மட்டுமே பெண்.
ஒரு நாள், நான் ஒரு மர்மமான சேகரிப்பாளரை சந்திக்கும் வரை என் பயணத்திற்கு
நிதியளிக்கும் அளவுக்கு யாரும் என்னைப் பெரிதாக எடுத்துக் கொள்ளவில்லை.
அவர்தான் கோர்னீலியஸ்! எங்கள் மூதாதையர்களில் ஒருவர்.
என்ன?
நீங்கள் கோர்னீலியஸ் வேண்டர்ஹூவன் சந்ததியா?
ஆம், ஆனால் நாங்கள் அப்படி இல்லாமல் இருந்திருக்கலாம்.
அந்த அரக்கனால் நாங்கள் சபிக்கப்பட்டோம்.
நீங்கள் அவரைக் கூட்டிச்சென்று காட்டிய ஒரு கலைப்பொருள், பெட்டியின் காரணமாகவும்.
ட்லாடோனியின் பாதுகாப்பு? உங்களிடம் இருக்கிறதா?
அந்தப் பெட்டிக்கு என்ன ஆனது என்று பல வருடங்கள் யோசித்திருக்கிறேன்.
அதைப் பற்றி நீங்கள் என்ன சொல்ல முடியும்?
நான் தொல்லியல் தொழிலில் முன்னேறுவதில் கண்மூடித்தனமான ஆர்வத்தோடு இருந்ததால் ஆரம்பத்தில்
கோர்னீலியஸுக்கு வழிகாட்ட முன்வந்தேன்.
ஆனால் மெக்சிகோவிற்கான பயணத்தின்போது
எனது முடிவை நினைத்து வருத்தப்பட தொடங்கினேன்.
ட்லாடோனியின் பாதுகாப்புடன்,
நான் விளைவுகளிலிருந்து விடுபடுவேன்.
என் தேடல் தோல்வியே தெரியாததாக ஆகிவிடும்!
ட்லாடோனியின் பாதுகாப்பு பெரும் தலைவர்களை தோல்வியில் இருந்து பாதுகாக்க உருவாக்கப்பட்டது.
ஆனால், கோர்னீலியஸ் தவிர்க்க நினைக்கும் விதிக்கு அவர் தகுதியானவர் என்பதை உணர்ந்தேன்.
அவர் அதை பயன்படுத்தாமல் இருக்கவைக்க வேண்டும் என்று எனக்குத் தெரியும், ஆனால் எப்படி?
அவர் அதை வைத்திருப்பதில் உறுதியாக இருந்தார்.
அதிர்ஷ்டவசமாக, என் ஆராய்ச்சியின் மூலம், ஒரு பாதுகாப்பு பகுதி, மூன்றாவது துண்டு,
இல்லாமல் பெட்டியின் சக்தியை பயன்படுத்த முடியாது என்று தெரிந்துகொண்டேன்.
ஆனால் கோர்னீலியஸுக்கு அது தெரியாது.
வெடிக்கச் செய்!
கோர்னீலியஸுக்கும், அதன் சக்திகளை துஷ்பிரயோகம் செய்ய நினைக்கும் மற்றவர்களுக்கும்
ட்லாடோனியின் பாதுகாப்பு கிடைக்காமல் செய்வதை என் வாழ்நாள் குறிக்கோளாக வைத்துக்கொண்டேன்.
அதனால் நான் காட்டுக்குள் மறைந்தேன்,
இந்த நெக்லஸுக்கு வாழ்நாளை நீட்டிக்கும் சக்தி இருப்பதை விரைவில் தெரிந்துகொண்டேன்.
அதனால்தான் நான் இன்னும் இங்கே இருக்கிறேன்.
இந்த நெக்லஸ் உங்களுக்கு சாகாவரம் தருகிறதா?
அதைப் பற்றி தெரியாது, ஆனால் இதுதான் எல்லா வகையான தீங்குகளிலிருந்தும் என்னைக் காப்பாற்றியது.
அதுதான் மணற்கடிகாரத்தைத் தொட வேண்டும்.
ஆன்யா, எங்களுடன் திரும்பி வாருங்கள், நாம் சாபத்தை நீக்க முடியும். தயவுசெய்து.
இல்லையென்றால், அடுத்ததாக ரஸ்ஸும் பேண்டோராவும்தான் சிலையாக மாறுவார்கள்.
சிலையாகவா? நிச்சயமாக, நான் வந்து உதவுவேன்.
குடும்பங்கள் ஒன்றாக இருக்க வேண்டும்.
அற்புதம். நன்றி. எங்கள் விமானம் காட்டிற்கு வெளியே நிறுத்தப்பட்டிருக்கிறது.
இப்போது இல்லை. இருட்டாக இருக்கிறது.
கொஞ்சம் தூங்குவோம், காலையில் புறப்படுவோம்.
அவ்வளவு தாமதமாகவில்லை. சூரிய வெளிச்சம் இன்னும் இருக்கிறது.
டாலியா நிச்சயமாக இப்போது திரும்பி வந்திருப்பாள்.
நான் காலையில் உங்களுக்கு அறிமுகப்படுத்துகிறேன். உங்களுக்கு அவளைப் பிடிக்கும்.
நாம் ஏதாவது செய்ய வேண்டும். இரவு முழுவதும் இங்கே இருக்க முடியாது.
இப்படி சொல்வதை வெறுக்கிறேன், ஆனால் அவர் கவனிக்காதபோது அவருடைய நெக்லஸை திருடலாம்.
நமக்கும் கோர்னீலியஸுக்கும் வித்தியாசம் இல்லாமல் போய்விடும்.
ஆன்யாவுக்கு அவகாசம் தேவையென்றால், நாம் அதை மதிக்க வேண்டும்.
-ரஸ், நீ விழித்திருக்கிறாயா? -ஆம்.
எனக்கு யாரோ பேசுவது கேட்கிறது. உனக்குக் கேட்கிறதா?
ஆன்யா அல்லது அவரது மகளாக இருக்க வேண்டும்.
என்ன நடக்கிறது என்பதை நான் கண்டுபிடிக்க வேண்டும்.
பொறு, நான் உன்னோடு வருகிறேன்.
ரஸ், கேள். குரல் கேட்கிறது.
அது ஆன்யா. பார்த்தாயா? திரும்பிச் செல்வோம்.
பொறு. யாரிடமோ பேசிக்கொண்டிருக்கிறார். யாரோடு என்று நான் பார்க்க வேண்டும்.
என் செல்லமே, நீ தனியாக இருப்பதைப் பார்க்க எனக்கு வலிக்கிறது.
ஆம், எனக்குப் புரிகிறது.
உனக்கு அந்நியர்களை சந்திப்பது பிடிக்காது என்று தெரியும்,
ஆனால் இந்த குழந்தைகள் இனிமையானவர்கள்.
-அந்த சிறுமி, உன்னை நினைவூட்டுகிறாள். -மன்னித்துவிடு. ஒவ்வாமை.
கிட்டத்தட்ட மாட்டியிருப்போம். போகலாம்.
தூங்க முடியவில்லையா?
ஆம். பயணக்களைப்பு.
என் தோட்டத்தைச் சுற்றிக் காட்டுகிறேன். நிலவு மலர்கள் இன்றிரவு பிரமிக்கவைக்கும்.
நான் நினைக்கிறேன் நாங்கள்...
அட, சீக்கிரம் பார்த்துவிடுவோம். அது போன்ற எதையும் நீங்கள் பார்த்திருக்க மாட்டீர்கள்.
இது மிகவும் அழகாக இருக்கிறது, ஆனால் நாங்கள் கொஞ்சம் தூங்க வேண்டும்.
இல்லை!
என்ன...
"ஹென்ஸல் அண்ட் க்ரேடெல்" பற்றி நான் என்ன சொன்னேன்?
பிள்ளைகளே?
பேண்டோரா? ரஸ்? நீங்கள் எங்கே இருக்கிறீர்கள்?
ரஸ்? பேண்டோரா? ரஸ்?
ஆன்யா? அது நீங்களா?
நீ ஆன்யாவின் மகளாக இருக்க வேண்டும். டாலியா, சரிதானே?
ஹாய். நான் ஸ்கை, நான் என் பிள்ளைகளைத் தேடுகிறேன்.
ஸ்கை. நீங்கள் என்ன செய்கிறீர்கள்?
என் பிள்ளைகள் எங்கே?
அவர்கள் என் நிலவுப்பூக்களைப் பார்க்கச் சென்றார்கள்.
அவர்கள் விரைவில் திரும்பி வருவார்கள். விருந்தாளிகள் வருவது மிகவும் நன்றாக இருக்கிறது.
ஆன்யா, நமக்கு விளையாட்டுகளுக்கு நேரமில்லை.
நான் விளையாடவில்லை.
என் வாழ்க்கையை நாசமாக்கிய சாபத்திற்கு உன் குடும்பம்தான் காரணம்.
குறைந்தபட்சம் நீங்கள் செய்யக் கூடியது, கொஞ்ச காலம் எங்களோடு வாழலாம்.
ரஸ்ஸுக்கும், பேண்டோராவுக்கும், எனக்கும் அந்த சாபத்திற்கும் எந்த சம்பந்தமும் இல்லை.
கோர்னீலியஸ் செய்ததை நாங்கள் எல்லோரும் வெறுக்கிறோம்.
நாம் எல்லோரும் ஒன்றுக்காகத்தான் போராடுகிறோம்.
ரஸ், கேள். அது அம்மா.
என் பிள்ளைகள் எங்கே என்று சொல்லுங்கள்!
அம்மா! நாங்கள் இங்கே இருக்கிறோம்! அம்மா!
ட்லாடோனியின் பாதுகாப்பில் இருந்து உலகைப் காப்பாற்ற என் வாழ்நாளைச் செலவிட்டேன்,
அதற்கு கைமாறாக எனக்குக் கிடைத்தது என்ன?
நானும் டாலியாவும் ஒரு காட்டில் இருந்து இன்னொரு காட்டிற்கு பதுங்கிச் செல்ல வேண்டியிருந்தது,
ஏனென்றால் மக்கள் எனக்குப் பயப்படுகிறார்கள். என்னை "சூனியக்காரி" என்கிறார்கள்.
பிறகு, ஒரு நாள், நான் எழுந்திருக்கிறேன்,
டாலியா, அவள்... இப்படி இருக்கிறாள்.
நான் மிகவும் வருந்துகிறேன், ஆன்யா.
என் பிள்ளைகளுக்கு அப்படி நடந்தாலும், நான் மனமுடைந்து போவேன்.
அந்தப் பெட்டியை திருடியவர்தான் உங்கள் குடும்பத்திற்கும் என் குடும்பத்திற்கும்
அந்த சாபத்தைத் தொடங்கிவைத்தார்.
அதை நீக்க எங்களுக்கு ஒரு வாய்ப்பு இருக்கிறது...
நான் எவ்வளவு கஷ்டப்பட்ட பிறகும் என்னைத் திருடி என்று சொல்ல உனக்கு எவ்வளவு தைரியம்?
-அம்மா! -உங்கள் குடும்ப நேரத்தை அனுபவியுங்கள்.
நாங்கள் இங்கே வந்ததற்கு மன்னித்துவிடுங்கள்.
ஓ, என் பிள்ளைகளே.
நீங்கள் இதை அனுபவிக்க வேண்டியிருப்பதற்கு வருந்துகிறேன்.
நாம் வேறு ஏதாவது வழி கண்டுபிடிப்போம். நிச்சயமாக செய்வோம்.
இது சரியில்லை.
சாபத்தை நீக்குவதில் தோற்பதற்காக இவ்வளவு நெருக்கமாக வரவில்லை!
ஆன்யா!
அவர்கள் என் தோட்டத்தை அழிக்கிறார்கள்.
நான் அவர்களை பாதாள அறையில் அடைத்தது போல நடிக்கிறார்கள்.
இது சொர்க்கம்.
கோர்னீலியஸ் வேண்டர்ஹூவன் குடும்பத்துக்கு தகுதியானதைவிட சிறந்தது.
அவர்கள் சீக்கிரம் அமைதியாகிவிடுவார்கள்,
பிறகு நீங்கள் மூவரும் நண்பர்களாகிவிடுவீர்கள்.
எனக்கு அது தெரியும்.
ஓ, இல்லை, என்னுடைய ப்ளூமேரியாக்களைப் பறிக்காதீர்கள்.
நீ இன்னும் ஒரு ப்ளூமேரியாவைப் பறித்தால், நிச்சயமாக அதற்காக நீ வருத்தப்படுவாய்.
ஆன்யா, தயவுசெய்து எங்களை வெளியே விடுங்கள்.
இல்லை, கோர்னீலியஸ் வேண்டர்ஹூவனின் குடும்பத்தை நான் சுதந்திரமாக போகவிட முடியாது.
எனக்கு நீதி வேண்டும்.
நீங்கள் ஒரு ஹீரோ என்று நினைக்கலாம், ஆனால் நீங்கள் அப்படி இல்லை.
நீங்கள் அவரை கூட்டிச் செல்லவில்லை என்றால்,
கோர்னீலியஸுக்கு அந்தப் பெட்டி கிடைத்திருக்காது. அதுதான் உண்மை.
உனக்கு ஒன்றும் தெரியாது, சிறுமியே.
நான் இளமையாக இருந்தேன். அந்த முடிவு தவறானது என்பதைவிட அது முக்கியமானது.
ஆனால் இப்போது இன்னொரு தவறான முடிவை எடுக்கிறீர்கள்!
நிச்சயமாக, நீண்ட காலமாக கோர்னீலியஸிடமிருந்து உலகைப் பாதுகாத்தீர்கள்.
ஆனால் இப்போது அவர் போய்விட்டார்.
அப்பாவைக் காப்பாற்றுவதற்காக மட்டும்தான் அந்தப் பெட்டியைப் பயன்படுத்தப் போகிறோம்.
உங்கள் மகளைப் போலவே அவர் எந்தத் தவறும் செய்யவில்லை.
எங்களை இங்கே வைத்திருந்தால், நீங்கள்தான் வில்லி.
உங்களிடமிருந்து உலகைக் காப்பது யார்?
என்னை அப்படிப் பார்க்காதே.
நான் கோர்னீலியஸை மட்டும்தான் தண்டிக்க நினைத்தேன்.
அவருடைய குடும்பமும் சபிக்கப்படும் என்று எனக்குத் தெரியாது.
இது நடக்கும் என்று தெரிந்திருந்தால், நான் நகையை வைத்திருக்க மாட்டேன்.
உன்னுடன் இருக்க முடியாவிட்டால் இவ்வளவு காலம் வாழ்ந்து என்ன பயன்?
இதை வாங்கிக்கொள்.
நீங்கள் செய்ய வேண்டியதில்லை... நீங்கள் எங்களுடன் வரலாம்.
இது எனக்கு இனி வேண்டாம். நீ சொன்னது சரிதான்.
நான் கோர்னீலியஸுக்கு அதிக சக்தி கிடைப்பதை தடுக்க முயற்சித்துக்கொண்டே இருந்தேன்,
அதற்கு பதிலாக அது என்னை தவறு செய்யவைத்துவிட்டது.
உன் அப்பாவை மீட்ட பிறகு,
ட்லாடோனியின் பாதுகாப்பு அழிக்கப்படுவதை உறுதிசெய்.
ஒன்று உங்கள் கைகளால் அல்லது அது யாருக்குச் சொந்தமானதோ அவர்களின் கைகளால்.
ஆன்யா, நன்றி.
பௌர்ணமியைப் பயன்படுத்திக்கொள்வோம்.
நீங்கள் இருவரும் அலெக்ஸை தயாராகச் சொல்லுங்கள். நான் மணற்கடிகாரத்தை எடுத்து வருகிறேன்.
புரிந்தது.
தண்ணீர் ஊற்றிவிட்டேன். இப்போது காணிக்கையைப் போடு.
அப்பா?
அவர் எங்கே?
அவர் இந்நேரம் பதில் சொல்லியிருக்க வேண்டும். ஏதோ தவறு.
வசனத் தமிழாக்கம் அருண்குமார்